LĒMUMA PROJEKTS

**Par nedzīvojamo telpu nodošanu bezatlīdzības lietošanā zinātniskā pētījuma veikšanai**

Izskatot Latvijas Universitātes Klīniskās un profilaktiskās medicīnas institūta, reģistrācijas numurs 90000076669, juridiskā adrese Gaiļezera ielā 1, Vidzemes priekšpilsētā, Rīgā, LV-1079 (turpmāk – LU), iesniegumu, kas saņemts un reģistrēts Alūksnes novada pašvaldībā 22.08.2023. ar Nr. ANP/1-35/23/2968, par telpu nodrošinājumu LU zinātniskā pētījuma veikšanai,

pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta trešo, trešo prim un sesto daļu, Valsts pārvaldes iekārtas likuma 54. panta trešo daļu,

1. No 2023. gada 1. septembra līdz 2023. gada 30. decembrim nodot LU nedzīvojamās telpas 10,5 m2, 12,8 m2 un 17,1 m2 platībā (telpas nekustamā īpašuma tehniskās inventarizācijas lietā Nr. 31, Nr. 32 un Nr. 33), kas atrodas pašvaldības nekustamajā īpašumā Brūža ielā 1, Alūksnē, Alūksnes novadā, kadastra apzīmējums 3601 015 2601 001, atlikusī bilances vērtība uz 01.08.2023. 7 938,30 EUR.
2. Noslēgt patapinājuma līgumu par telpu nodošanu bezatlīdzības lietošanā, ar mērķi - LU zinātniskā pētījuma GISTAR “Daudzcentru randomizēts pētījums kuņģa vēža izraisītās mirstības samazināšanai, veicot H.pylori eradikāciju un pepsinogēna noteikšanu” īstenošanas ietvaros.
3. Noteikt lēmuma 2. punktā minēto telpu lietošanas izmaksas, ja LU nekustamā īpašuma objektu lietotu par maksu, ņemot vērā Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 3. nodaļā noteikto nomas maksas noteikšanas metodiku – 4,64 EUR par vienu telpas kvadrātmetru mēnesī, neieskaitot pievienotās vērtības nodokli (izmaksās neietilpst maksa par elektroenerģijas izmantošanu, ūdeni un kanalizāciju, apkuri, atkritumu izvešanu, apsardzi, ugunsdrošības signalizāciju, nekustamā īpašuma nodoklis).
4. Noteikt, ja LU pārtrauc zinātniskā pētījuma veikšanu, nekustamajā īpašumā Brūža ielā 1, Alūksnē, pirms noteiktā termiņa, nekustamais īpašums jāatgriež Alūksnes novada pašvaldībai.